Ako vlastne funguje tepovač?
Prístroj funguje na princípe striekania vody so zvýšeným tlakom, čím sa uvoľňujú nečistoty z daného povrchu, ktoré následne tepovač odsáva. Na trhu sú však aj drahšie modely, ktoré nečistoty neuvoľňujú tlakom vody, ale pohybom špeciálnej kefy.
Túto informáciu si môžete overiť pri konkrétnom modeli, no spravidla sú prístroje vhodné ako na koberce, tak aj na čalúnenie, interiéry automobilov, sedačky, matrace a tiež tvrdé povrchy, z ktorých potrebujete odstrániť zvieracie chlpy, mastné škvrny či iné nečistoty.